《喜王子温教子》
宋代·李新

诸郎春鬓绿鬖鬖，阆苑幽为指南。
大率已经平子目，未应更与阿戎谈。
夜萤扑案光分烛，秋水挼青色染蓝。
的见松窗珠树客，碧浔龙颔问谁探。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。